  Виталий Пронин Котькуд гектарысь тужгес трос ю-нянь калтӥзы Грак ёросын. Оглом - 30,7 центнер.Шаерысьтымы 6 ёросын али ке но бусыосын комбайнъёс гурето ке, Гракын арня талэсь азьло ужъёссэс вуттӥзы ни. Озьы кеносъёсы 28 сюрс 240 тонна ю тысь люкаськиз. Ёросысь гурт удысъя управлениен кивалтӥсь Сергей Овчинников верамъя, тамында ноку ӧй вал на. Угось 94 процентэз кидыссы ӟеч вал, удобрение трос понӥзы, куазен удалтӥз. Трос урожайлы тужгес шумпото «Вынлуд» хозяйствоын. Татын берло 3 арзэ ни ӟеч выжыысь пудо вожвылъяськыса кадь басьто. 12-тӥ октябре кунянъёсты ачиз сюдӥсь компьютерен ужась туала гид усьтозы. Таӵеез шаерамы ӧй вал на.Елена Сараматова  